શેરબજાર વોલેટાઇલ છે ત્યારે ઘણાં ફંડ હાઉસ બેલેન્સ્ડ એડ્વાન્ટેજ ફંડમાં રોકાણની ભલામણ કરી રહ્યા છે. આ‌વા ફંડ્સ ડાયનેમિક એસેટ એલોકેશન ફંડ્સ તરીકે પણ ઓળખાય છે. જેમાં ફંડ મેનેજર્સ અગાઉથી નક્કી કરેલી ફોર્મ્યુલાના આધારે ઇક્વિટીની ફાળવણીમાં વધારો કે ઘટાડો કરી શકે છે. તેમનો લક્ષ્ય ઉત્તમ રિસ્ક-એડ્જસ્ટેડ રિટર્ન આપવાનો છે. અહીં આપણે એ સમજવાનો પ્રયાસ કરીએ કે ‘એડ્વાન્ટેજ’ શબ્દ ખરેખર સાર્થક છે અને સામાન્ય બેલેન્સ્ડ ફંડ્સ કરતાં આવાં ફંડ્સ વધુ સારો વિકલ્પ પૂરો પાડે છે કે નહીં.